EkBass/fiwiki-20250220-pages-articles huggingface dataset:
Northamptonshire

Northamptonshire on muodollinen ja historiallinen kreivikunta Itä-Midlandsin alueella Keski-Englannissa. Kreivikunta muodostuu kahdesta itsenäisestä yhtenäishallintopiiristä, West Northamptonshirestä ja North Northamptonshirestä. Vuonna 2020 sen alueella arvioitiin elävän noin ihmistä. Northamptonshire sijaitsee vedenjakajalla Severnin ja Washjoen välillä, ja on ympäristöönsä nähden ylävää aluetta. Northamptonshiren kukoistuskautta olivat 1100- ja 1200-luvut, jolloin se oli Englannin rikkaimpia alueita. Tältä ajalta on hienoja kirkkoja ja kartanoita.History and Heritage Explore Norhtamptonshire Teollinen vallankumous toi alueelle kenkä- ja nahkateollisuutta, rautakaivoksia ja teräksen tuotantoa. Silti kreivikunnan yleiskuva on hyvin maatalousvaltainen. Siellä on paljon kartanoita ja suuria maatiloja. == Hallinto == === Osa-alueet === Northamptonshiren muodollisen kreivikunnan alueella sijaitsee kaksi itsenäistä yhtenäishallintopiiriä. Hallinnon taso Väkiluku (2020) Lähde Kartalla West Northamptonshire * 1 North Northamptonshire * 2 * Yhtenäishallintopiiri * Yhtenäishallintopiiri * Yhtenäishallintopiiri * Yhtenäishallintopiiri == Väestö == Vuonna 2020 Northamptonshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Northampton West Northamptonshire Corby North Northamptonshire Kettering North Northamptonshire Wellingborough North Northamptonshire Rushden North Northamptonshire Daventry West Northamptonshire Brackley West Northamptonshire Desborough North Northamptonshire Towcester West Northamptonshire == Tunnukset == === Nimikkokukka === Vuonna 2004 Northamptonshiren nimikkokukaksi valittiin kevätesikko Plantlife International -järjestön pitämässä yleisöäänestyksessä. == Lähteet == == Aiheesta muualla == *Northamptonshire County Council *BBC Northampton *
Franci Petek

Franci Petek (s. 15. kesäkuuta 1971) on slovenialainen mäkihyppääjä, joka edusti aktiiviaikoinaan aiemmin myös Jugoslaviaa. Hänen uransa menestyksekkäimmät vuodet ajoittuivat 1990-luvun alkuun. Petekin uran suurin saavutus on suurmäen kultamitali 1991 Val di Fiemmen MM-kisoista. Helmikuussa 1990 Sveitsin Engelbergissä hän saavutti uransa ainoan maailmancupin osakilpailuvoittonsa. Kaikkiaan hän oli maailmancupissa viidesti palkintokorokkeella. Hänen paras sijoituksensa maailmancupin kokonaiskilpailussa oli yhdestoista kaudella 1990–1991. Petek päätti uransa 1995 Thunder Bayn MM-kisoihin, missä sijoittui normaalimäessä 20:nneksi. Petek on valmistunut Ljubljanan yliopistosta tohtoriksi maantieteen alalta vuonna 2004. == Lähteet == * * http://www.zrc-sazu.si/giam/franci.htm Luokka:Jugoslavialaiset mäkihyppääjät Luokka:Slovenialaiset mäkihyppääjät Luokka:Vuonna 1971 syntyneet Luokka:Elävät henkilöt
Nottinghamshire

Nottinghamshire on hallinnollinen, muodollinen ja historiallinen kreivikunta Itä-Midlandsin alueella Keski-Englannissa. Hallinnolliseen kreivikuntaan kuuluu seitsemän hallintopiiriä ja sen keskuksena toimii West Bridgfordin kaupunki; muodolliseen kreivikuntaan luetaan lisäksi kreivikunnan hallinnosta riippumaton Nottinghamin kaupunki. Vuonna 2020 muodollisen kreivikunnan alueella arvioitiin elävän noin ihmistä. Kaupungin läpi kulkee muinainen roomalainen tie. Normanniaikoina siellä oli merkittävää maltaiden ja villan tuotantoa. Teollinen vallankumous toi kanavat ja rautatiet, ja pitsi- ja puuvillateollisuus kukoistivat. Ensimmäinen neulekone keksittiin Nottinghamshiressä vuonna 1589, tyllikone (bobbinet) 1806 ja "Nottinghamin pitsistä" tuli tunnettu käsite.What exactly is Nottingham Lace? Nottingham Lace Curtains 1800-luvulta alkaen myös hiilikaivokset olivat merkittäviä työllistäjiä 1980-luvulle asti. Vuonna 1989 hiilikaivoksia oli vielä 26, kymmenen vuotta myöhemmin enää neljä. Nottingham coal mine set to close BBC 1999 == Hallinto == Nottinghamshiren muodollisen kreivikunnan alueella sijaitsevat seuraavat hallinnolliset alueet: Hallinnon taso Hallinnon taso Väkiluku (2020) Lähde Kartalla Nottinghamin kaupunki * Nottinghamin kaupunki * 1 Nottinghamshiren kreivikunta: Nottinghamshiren kreivikunta: 2–8 Bassetlaw’n hallintopiiri ** 2 Mansfieldin hallintopiiri ** 3 Newark and Sherwoodin hallintopiiri ** 4 Ashfieldin hallintopiiri ** 5 Gedlingin kaupunkipiiri ** 6 Broxtowen kaupunkipiiri ** 7 Rushcliffen kaupunkipiiri ** 8 * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri * Yhtenäishallintopiiri ** Hallintopiiri == Väestö == Vuonna 2020 Nottinghamshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Nottingham Nottingham Mansfield Mansfield Beeston Broxtowe Carlton Gedling West Bridgford Rushcliffe Sutton-in-Ashfield Ashfield Worksop Bassetlaw Newark-on-Trent Newark and Sherwood Arnold Gedling Hucknall Ashfield Kirkby-in-Ashfield Ashfield Retford Bassetlaw Clifton Nottingham Eastwood Broxtowe Mansfield Woodhouse Mansfield Stapleford Broxtowe Kimberley Broxtowe New Ollerton Newark and Sherwood Bingham Rushcliffe == Tunnukset == === Nimikkokukka === Vuonna 2004 Nottinghamshiren nimikkokukaksi valittiin rivieransahrami Plantlife International -järjestön pitämässä yleisöäänestyksessä. == Lähteet == == Aiheesta muualla == *Nottinghamshire history *Nottinghamshire County Council *
Romanialaiset

Romanialaiset ovat lähinnä Romaniassa asuva etninen ryhmä, joka puhuu romanian kieltä ja omaksuu romanialaisen kulttuurin. Romanialaisia on yli 23,8 miljoonaa. Romanialaisia ei pidä sekoittaa romaneihin. Uskonnoltaan romanialaiset ovat valtaosin Romanian patriarkaatin ortodokseja. == Merkittävimmät romanialaiset väestöt valtioittain == valtio romanialaisväestö lähde Romania 19 409 000 Romanian väestönlaskennan 2002 alustava tulos Yhdysvallat 367 310 U.S. Census Bureau, Census 2000 Summary File 3, QT-P13, Ancestry: 2000 Espanja 312 099 Romanian kotimaakseen ilmoittaneet. Instituto Nacional de Estadística, Anuario Estadístico de España 2006, Población según la nacionalidad y el sexo por país de nacimiento, Año 2005 Italia 248 849 Romanian kansalaiset. Istituto Nazionale di Statistica, Cittadini Stranieri, Popolazione residente per sesso e cittadinanza al 31 Dicembre 2004 Italia — Europa Centro-Orientale Venäjä 200 000 Ukraina 151 000 State Statistics Committee of Ukraine, National composition of population Kanada 131 830 Statistics Canada, Ethnic Origin (232), Sex (3) and Single and Multiple Responses (3) for Population, for Canada, Provinces, Territories, Census Metropolitan Areas 1 and Census Agglomerations, 2001 Census Ranska 100 000 Saksa 73 365 Federal Statistical Office Germany, Foreign population on 31 December 2004 by country of origin Moldova 73 276 Biroul Naţional de Statistică al Republicii Moldova, f. Populaţia după locul naşterii şi naţionalităţile de bază în profil teritorial Israel 50 000 Brasilia 33 280 Serbia 30 419 Turkki 30 000 Românii din diaspora Kreikka 29 000 Itävalta 23 000 Yhdistynyt kuningaskunta 20 000 Australia 10 000–20 000 Ruotsi 13 000 Venezuela 10 000–12 000 Argentiina 10 000 Slovakia 9 000 Unkari 7 995 Hungarian Central Statistical Office, Population Census 2001, 1.28 Population by mother tongue, nationality and sex, 1900–2001 Suomi 4 010 Tilastokeskus Bulgaria 1 088 НАЦИОНАЛЕН СТАТИСТИЧЕСКИ ИНСТИТУТ, Преброяване 2001, НАСЕЛЕНИЕ КЪМ 01.03.2001 Г. ПО ОБЛАСТИ И ЕТНИЧЕСКА ГРУПА == Lähteet == == Aiheesta muualla == Luokka:Romanian etniset ryhmät Luokka:Moldovan etniset ryhmät Luokka:Indoeurooppalaiset kansat
Ketonen & Myllyrinne

Ketonen & Myllyrinne on suomalainen sketsisarja. Sarjan ensimmäinen tuotantokausi esitettiin Sub-televisiokanavalla loka-marraskuussa 2006. Sarjan pääesiintyjinä ja käsikirjoittajina toimivat Kari Ketonen ja Ville Myllyrinne. Sivuosissa toimivat Ria Kataja, Pirjo Lonka ja Panu Vauhkonen. Sarjan on tuottanut Tuotanto Oy Säihky. Sarjasta julkaistiin promootiotarkoituksin kuusi sketsiä YouTube-sivustolla, jossa ne ovat saavuttaneet suosiota. Kokonaisia jaksoja voi katsoa Yle Areenasta. Sarjan toinen tuotantokausi esitettiin tammi-maaliskuussa 2008 ja kolmas tuotantokausi syys-lokakuussa 2010. == Sarjassa esiintyviä hahmoja == * Luomuteurastaja Tuomas Murtomäki * Verkostomyyjä Heimo Kankaalla * Sesa Lehtola (etäopiskelija) * Marko Alamaa- Ålander * Siisti-Jartsa, Naikkarin chat-vetäjä * Urheiluvälineliikkeen myyjä "Turo" * Herkus "Herska" Pöröö (parodia Hercule Poirotista) * Doping-urheilija "Mika-Matti" * Joogaguru "Shramawatnadjevaishii" * Haastattelija Dieter von Boegh * "Setämies" * Ilmo * Korpraali Kolehmainen, "Jänismies" * Extreme Mulksons (parodia Extreme Duudsoneista) == DVD-julkaisut == Kaikki kolme tuotantokautta on julkaistu DVD:llä. Sarjan ensimmäinen tuotantokausi julkaistiin DVD:nä 8. marraskuuta 2006. Toinen tuotantokausi julkaistiin 13. helmikuuta 2008. == Lähteet == Luokka:2000-vuosikymmenen suomalaiset sketsisarjat Luokka:2010-luvun suomalaiset sketsisarjat Luokka:MTV Subin televisio-ohjelmat Luokka:MTV3:n televisio-ohjelmat
Sosiolekti

Sosiolekti eli sosiaalinen murre on tietyn sosiaalisen ryhmän tiettynä aikana käyttämä kielimuoto. Kielellisiä eroja ja variaatioita voi syntyä yhteiskunnallisen aseman, maantieteen, iän, koulutuksen ja sukupuolen pseurauksena. Yhteiskunnallinen kerrostuneisuus saattaa vaikuttaa kieleen, ja eri yhteiskuntaluokkaan kuuluvat ihmiset käyttävät kieltä eri tavalla. Sosiolektin määrittelevät jonkin taustamuuttujan ja kielellisten piirteiden väliset yhteydet, joista muodustuu sosiolektin piirrejoukko. == Lähteet == Luokka:Murteentutkimus Luokka:Sosiolingvistiikka
Idiolekti

Idiolekti eli yksilömurre on yhdelle ihmiselle ominainen kielimuoto. Siihen kuuluvat muun muassa puhujan omat lempisanat ja -rakenteet sekä hänen tapansa käyttää kieltä eri tavoin eri tilanteissa, eli rekistereistä. ==Lähteet== Luokka:Murteet
Eon (sarjakuvahahmo)

Eon on Marvel-kustantamon luoma sarjakuvahahmo, viisas ja vanha maailmankaikkeuden tasapainon vartija. Nykyään Eon on oletettavasti saanut surmansa. == Historia == Eon oli yksi Marvel-universumia kansoittavista kosmisista olennoista. Eon oli tunteva ja osittain abstrakti olento, joka oli miltei yhtä vanha kuin universumi itse. Eon oli yksi ensimmäisistä olennoista, jotka syntyivät alkuräjähdyksen jälkeen. Näin ollen Eon oli kuollessaan yli kahdeksan miljardia vuotta vanha. Eon väitti olevansa Ikuisuuden ja Äärettömyyden jälkeläinen. Luokka:Marvel-universumin kosmiset olennot
Nils Schillmark

Nils Schillmark (26. kesäkuuta 1745 Skellefteå – 7. helmikuuta 1804 Loviisa) oli Ruotsin Norlannista Suomeen muuttanut taidemaalari. Schillmarkin vanhempia ei tunneta. Hän oli Ruotsissa Per Fjällströmin oppilaana 1763–1773 ja saapui Suomeen pysyvästi 1773 Viaporin eli Suomenlinnan rakennustyömaalle. Helsingissä hän maalasi muotokuvia upseereista ja porvareista, mutta muutti sieltä Loviisan kautta Heinolaan, jonne perustettiin 1776 Kymenkartanon läänin maaherran residenssi eli läänin hallintopaikka. Vuodesta 1782 lähtien hän asui Porvoossa ja vuodesta 1787 Loviisassa, jossa hänestä tuli Svartholman linnoituksen maalari. Hän toimi koko ajan myös konterfeijarina eli tilausten perässä kiertelevänä muotokuvamaalarina. Heinolassa Schillmark maalasi asetelmia sekä maisemia, etenkin jokimaisemia. Hänen töissään on nähtävissä Heinolan Jyrängönkoski ympäristöineen lähes luonnollisessa tilassa, ilman siltoja. Schillmark maalasi myös von Wright -veljesten töiden kaltaisia riista- ja kalasaalisasetelmia. Hänen maalaamistaan muotokuvista huomattavimpia lienee Porvoon piispaa Gabriel Forteliusta esittävä teos vuodelta 1782, samoin kuin loviisalaista kauppias G. Borgströmiä ja tämän vaimoa esittävä maalaus. Schillmarkin tuotantoa on Suomessa Ateneumissa Helsingissä, Kansallismuseossa Helsingissä, Helsingin kaupungin taidemuseossa, Helsingin kaupunginmuseossa, Turun maakuntamuseossa, Turun kaupungin historiallisessa museossa, Porvoon museossa Holmin talossa ja Heinolan kaupunginmuseossa, jossa on esillä runsaasti muutakin kustavilaisen ajan esineistöä ja tietoa. Schillmarkia pidetään Suomen ensimmäisenä maisemien kuvaajana ja Isak Wacklinin ohella yhtenä ensimmäisistä ammattimaisista taidemaalareista. Hänen töitään tunnetaan kaiken kaikkiaan noin 130 kappaletta. Schillmarkin puoliso vuodesta 1787 oli Anna Catharina (Caisa) Söderström (k. 1831), joka oli tykistönkonstaapeli Henrik Wahlbeckin leski. ==Lähteet== * Sivu 668. ===Viitteet=== ==Aiheesta muualla== Luokka:Ruotsalaiset taidemaalarit Luokka:Suomalaiset taidemaalarit Luokka:Vuonna 1745 syntyneet Luokka:Vuonna 1804 kuolleet Luokka:Muotokuvamaalarit
UCWF

UCWF on Marvel-kustantamon luoma kuvitteellinen painiliiga, jossa supervoimaiset Marvel-universumin hahmot ottavat mittaa toisistaan kehässä. UCWF:n (eli (Unlimited Class Wrestling Frederationin) ensiesiintyminen tapahtui The Thing-lehden numerossa 28 (1985). == Historia == Ed Garner, UCWF:n luoja ja omistaja halusi päästä eroon tavallisten ihmisten kansoittamasta painista. Ensimmäistä kertaa Garner perusti sarjan supervoimaisille painijoille, jotta nämä voisivat koetella taitojaan kehässä. Minimivaatimus oli nostaa yhden tonnin verran painoja ja vastustaa toisten supervoimaisten painijoiden järjestämä kestävyyskoe. Ensimmäinen erä painijoita hupeni pian kahteentoista jäseneen, mutta paljon enemmän odotti tilaisuutta saada kirjautua sisälle. Avajaisiltana Möykky paini D-Miestä vastaan (joka oli ainoa läheskään yhtä paljon nostanut painija karsinnoissa). Pian Möykky voitti D-Miehen ja nousi UCWF:n ensimmäiseksi mestariksi. UCWF osoittautui jymymenestykseksi ja yhä kuuluisampia supervoimaisia hahmoja alkoi esiintyä kehässä. Möykky oli oikeutetusti liigan tähti ja paini lukuisia Marvel-universumin kuuluisuuksia vastaan - erään kerran itse Tuonpuoleista vastaan. UCWF lisäsi myöhemmin myös naisille avoimen sarjan, joka lopulta johti UCWF:n ensimmäiseen sukupuolivapaaseen taistoon, jossa Taistelukirves heitti haasteen Möykylle (häviten kuitenkin). Möykky lähti myöhemmin UCWF:sta ja palasi Ihmenelosiin. Hänen lähtönsä aiheuttama hävikki katsojissa sai Garnerin tajuamaan miten suurin osa uusista kilpailijoista sai voimansa radioaktiivisen säteilyn tai kemiallisten myrkkyjen kautta. Garner sai selville myös, että mies nimeltään Power Broker oli laittomien voimanlisäysten takana. Kapteeni Amerikka ja Sharon Ventura kuitenkin saivat Brokerin oikeuden eteen. UCWF toiminee edelleenkin ja jatkaa supervoimaisten painijoiden houkuttelua riveihinsä. Luokka:Marvel-universumin ryhmittymät
Jeremy Sisto

Jeremy Merton Sisto (s. 6. lokakuuta 1974 Grass Valley, Kalifornia, Yhdysvallat) on yhdysvaltalainen näyttelijä, joka on tehnyt useita elokuva- ja televisiorooleja. Parhaiten hänet tunnetaan roolistaan Billy Chenowithina HBO:n sarjassa Mullan alla. Hänen muistettavimpia elokuvaesiintymisiään ovat muun muassa Clueless, Suicide Kings – epätoivoinen salaliitto, Kolmetoista ja Raamattu: Jeesus. Hän on myös esiintynyt Twisted Sister -yhtyeen videossa "We're Not Gonna Take It". ==Tausta== Sisto syntyi Kaliforniassa, mutta kasvoi Chicagossa Illinoissa. Hänen vanhempansa ovat muusikko Richard Sisto ja näyttelijä Reedy Gibbs. Hänen vanhempi sisarensa, Meadow (myös näyttelijä), sai hänet kiinnostumaan näyttelemisestä. Kouluttauduttuaan Francis W. Parker Schoolissa ja UCLA:ssa hän ryhtyi näyttelemään päätoimisesti. ==Tuottajana== Näyttelemisen lisäksi Sisto toimii myös kameran takana. Vuonna 1998 hän tuotti elokuvan Taken yhdessä ystävänsä Ethan Embryn kanssa. Lisäksi hän on tuottanut elokuvat Three Women of Pain ja Paranoia 1.0. Huhtikuussa 2003 hän käynnisti oman tuotantoyhtiönsä Dima Entertainmentin. ==Yksityiselämä== Sisto oli naimisissa näyttelijä Marisa Ryanin kanssa vuodet 1993–2002. Nykyään Sisto on naimisissa Addie Lanen kanssa. Heillä on yksi lapsi, kesäkuussa 2009 syntynyt tytär.SISTO WEDS IN NEW YORK Contactmusic News 14.10.2009 == Valikoitu filmografia == * Grand Canyon – elämää kaupungissa (1991) * Clueless (1995) * Myrskyn todistajat (1996) * Suicide Kings – epätoivoinen salaliitto (1997) * Trash (1999) * Raamattu: Jeesus (1999) * Angel Eyes (2001) * Mullan alla (televisiosarja, 2001) * Kolmetoista (2003) * Ihmisjahti (2003) * A Lot Like Love (2005) * Oikeuden Puolustajat: Uusi rintama (ääni, 2008) == Lähteet == == Aiheesta muualla == * Voice Chasers Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1974 syntyneet Luokka:Elävät henkilöt
Marco Marchionni

Marco Marchionni (s. 22. heinäkuuta 1980 Monterotondo) on italialainen jalkapalloilija, pelipaikaltaan keskikenttäpelaaja. Hän edusti urallaan muun muassa Empolia, Parmaa, Piacenzaa, Juventusta ja Fiorentinaa. Hän lopetti pelaajauransa vuonna 2018. Marchionni pelasi Serie A:ssa yhteensä 289 ottelua ja teki niissä 25 maalia. Yhden kauden aikana hän teki parhaimmillaan kuusi maalia, kaudella 2009–2010 Fiorentinan pelaajana 28 ottelussa. Serie B:ssä hän pelasi 85 ottelua ja teki kahdeksan maalia. Hän voitti Parman joukkueessa Italian cupin vuonna 2002. Hän teki tuolloin maalin ensimmäisessä puolivälierässä Udinesea vastaan ja ensimmäisessä välierässä Bresciaa vastaan. Hän pelasi myös kaksiosaisen loppuottelun ensimmäisessä osassa Juventusta vastaan ja syötti joukkueensa ainoan maalin mutta ei ollut mukana enää toisessa osaottelussa. Marchionni pelasi Italian alle 21-vuotiaiden maajoukkueessa 18 ottelua ja teki niissä kaksi maalia. Ikäluokan EM- kilpailuissa 2002 hän pelasi avauskokoonpanossa joukkueensa kaikki neljä ottelua. Hän pelasi Italian A-maajoukkueessa kuusi ottelua: kaksi ystävyysottelua marraskuussa 2003, yhden EM-karsintaottelun syyskuussa 2006, yhden MM-karsintaottelun syyskuussa 2009 ja kaksi ystävyysottelua marraskuussa 2009. Hän pelasi avauskokoonpanossa kolme kertaa. == Lähteet == Luokka:Italialaiset jalkapalloilijat Luokka:Vuonna 1980 syntyneet Luokka:Elävät henkilöt
Rodrigo Palacio

Rodrigo Sebastián Palacio (s. 5. helmikuuta 1982 Bahía Blanca, Argentiina) on argentiinalainen jalkapalloilija, pelipaikaltaan hyökkääjä. Palacio on edustanut kotimaassaan Huracán de Tres Arroyosia, Banfieldia ja Boca Juniorsia. Hän siirtyi vuonna 2009 Italiaan ja on siellä edustanut Genoaa, Internazionalea ja elokuusta 2017 alkaen Bolognaa. Hän on pelannut Serie A:ssa yli 300 ottelua ja tehnyt yli 80 maalia. Palacio on pelannut Argentiinan maajoukkueessa 27 maaottelua ja tehnyt niissä kolme maalia. Hän kuului Argentiinan joukkueeseen vuoden 2006 MM-kilpailuissa, joissa hän pääsi kentälle vain ensimmäisessä alkulohko-ottelussa vaihtopelaajana, ja vuoden 2014 MM-kilpailuissa, joissa hän tuli vaihtopelaajana kentälle yhdessä alkulohko-ottelussa ja kaikissa neljässä pudotuspelissä ja joissa Argentiina saavutti hopeaa. == Lähteet == Luokka:Argentiinalaiset jalkapalloilijat Luokka:Vuonna 1982 syntyneet Luokka:Elävät henkilöt
Mefisto

Mefisto tai Mephisto voi tarkoittaa ainakin seuraavia: *Mefisto, eräs Saatanan nimistä *Mefisto, Marvel-kustantamon sarjakuvissa esiintyvä demoni *Mefisto, Klaus Mannin romaani vuodelta 1936 *Mephisto (myös nimellä Mefisto), István Szabón elokuva vuodelta 1981 *Mefistofeles, hahmo Faust-legendassa.
Super Princess Peach

Super Princess Peach () on TOSEn kehittämä ja Nintendon julkaisema tasohyppelypeli, joka on julkaistu vuonna Nintendo DSlle. Peli sijoittuu Mario-pelisarjasta tuttuun sienivaltakuntaan ja sen päähenkilönä on Prinsessa Peach. Mario, Luigi ja joukko toadeja ovat joutuneet lumouksen alle. Prinsessa Peach yrittää pelastaa ystävänsä käyttämällä neljää tunteisiin perustuvaa voimaa: iloa, rauhallisuutta, raivoa ja surua. Tunteet esitetään neljään osaan jaetulla Nintendo DS:n kosketusnäytöllä. Tunnetta koskettamalla kyseinen voima aktivoituu mahdollistaen vihollisia vastaan taistelemisen tai ongelmien ratkaisemisen. Voimien käyttäminen laskee tunnemittarin pisteitä. == Pelaaminen == Super Princess Peachissa on monenlaisia eri maita, joissa pelitaso vaihtuu aina jonkun verran vaikeammaksi. Yhdessä maassa on kuusi kenttää, ja jokaisesta kentästä on saatava tähti, ja tähden saamiseksi on pelastettava kaikista kuudesta kentästä kolme toadia. Kun kaikissa kuudessa kentässä on tähdet, saa vastaansa välivastuksen. Melkein jokaisessa maassa on myös vedenalainen taso, jossa Perry-sateenvarjo muuttuu sukellusveneeksi, ja köysirata, jossa Perry on kori, jossa Peach istuu. Itse pääpelin lisäksi pelissä on myös palapelejä, joiden paloja voi joko ostaa pelin shopista tai etsimällä niitä kentistä. Palapelissä on tarkoitus tehdä omia ennätyksiä, eli koittaa kasata ne nopeammin kuin edellisellä kerralla. Pelissä on myös minipelejä, joita voi kerätä etsimällä hohtavia palloja, joissa lukee "minigame". Lisäksi pelissä on vielä shop, extra ja musiikki-huone. Musiikki- huoneessa voi kuunnella pelin hauskoja musiikkeja (Musiikkia voi kerätä etsimällä nuotteja). Shopista voi ostaa Perry- sateenvarjolle lisätoimintoja, palapelin paloja, musiikkia yms. (Shopin löydät pelin oikeasta yläkulmasta) Pelissä on myös extra, jossa arvaillaan Perryn unia, jotka tapahtuivat oikeasti, kun hän oli vielä ihminen. == Äänirooleissa == == Vastaanotto == Pelit-lehti antoi pelille pisteiksi 81/100 ja luonnehti peliä helpoksi, mutta vaihtelevaksi.Jouni Utriainen, Tunteet pelissä, Pelit 8/2006 == Lähteet == == Aiheesta muualla == * * Nintendo Suomen kotisivu * Virallinen kotisivu Luokka:Nintendo DS -pelit Luokka:Vuoden 2006 videopelit Luokka:Nintendon julkaisemat videopelit Luokka:Mario-tasohyppelyt Luokka:Tasohyppelyt
Fiqh

Fiqh ( 'ymmärrys') on islamilaisen šaria-lain tulkintaa. Se koostuu lain asiantuntijoiden päätöksistä muslimien elämään vaikuttavista asioista. Fiqh tarkoittaa myös tapaa, jolla islamilaista lakia johdetaan ensisijaisista lähteistä, kuten koraanista ja sunnasta, sekä toissijaisista lähteistä. Islamilaisessa perinteessä šariaa pidetään varsinaisena jumalallisena lakina ja fiqh on sen tulkintaa. Fiqhin piiriin kuuluu muun muassa uskonnollista elämää, sopimusoikeutta, rikosoikeutta ja perheoikeutta käsittelevät lait. Usul al-fiqh () sisältää laintulkinnan menetelmät ja lähteen, josta laki on johdettu: nass (kirjalliset lähteet), aql (päättely) tai ijma (uskovien konsensus). Siinä myös määritellään onko lain antama ohje pakollinen, suositeltava, sallittu, vältettävä vai kielletty. fiqh. Encyclopedia of the Modern Middle East and North Africa. The Gale Group, Inc, 2004. Answers.com 23 Aug. 2007. Islamilaisten lakikoulukuntien välillä vallitsee yleinen yksimielisyys fiqhin pereusteiden pääperiaatteista, mutta eroja esiintyy tiettyjen tekstilähteiden ja menetelmien hyväksyttävyydestä. 1700-luvun islamilaiset uudistusliikkeet korostivat tekstilähteiden merkitystä ja hylkäsivät konsensuksen lainjohtoperiaatteena, koska katsoivat sen olleen lain vähäisen kehittymisen syynä. Suurin osa islamilaisista maista on ottanut käyttöön sekulaarit perustuslait, ja fiqhiä sovelletaan yleensä enää vain perheoikeudellisissa kysymyksissä. == Katso myös == * Madhhab * Šarian historia == Lähteet == Luokka:Šaria Luokka:Islamilaiset käsitteet
Toad

Toad on yleinen nimitys Nintendon Mario-peleissä esiintyvistä sieni-ihmisistä, jotka tunnetaan myös nimellä "Mushroom People". Toadit asuvat sienivaltakunnassa, jota johtaa prinsessa Peach. Ne ovat prinsessa Peachin palvelijoita ja kunnostavat myös linnaa. Toadeilla on sininen, kultareunainen liivi, ruskeat kengät ja valkoinen "vaippa". Heillä on päässään punavalkoinen sieni. Toadit ovat yleensä erivärisiä, mutta esimerkiksi pelissä Mario Strikers: Charged Football katsomo on täynnä samanvärisiä toadeja. Yoshi- nimityksen tavoin Toad-nimellä tarkoitetaan sekä koko olentojen joukkoa että tiettyä, punalakkista Toadia. Viisi Toadia muodostaa tunnetuimpien Toadien ryhmän, Toad Brigaden. Ryhmään kuuluvat Red Toad, ryhmän johtaja, Blue Toad, joka on viisain Toad, postilähetti Purple Toad, Green Toad, joka on kaivaja ja unelias Yellow Toad. Toad Brigaden jäsenet ovat Prinsessa Peachin kuninkaallisia vartijoita ja he auttavat tarvittaessa myös Marioa. == Historia == Toad esiintyi ensimmäisen kerran pelissä Super Mario Bros. ja ensimmäinen pelattava Toad-hahmo oli pelissä Super Mario Bros. 2. Toadit esiintyvät melkein kaikissa Mario-tasohyppelypeleissä sekä Mario Kart -pelisarjan kaikissa peleissä. Toadeja on todella paljon pelissä Super Mario 64. Ne ovat kaikki prinsessa Peachin linnassa ja antavat Mariolle neuvoja. On olemassa myös tyttötoad nimeltä Toadette ja vanhus Toadsworth, joka esiintyy muutamissa peleissä. Paper Mario -pelissä on monia tyttötoadeja, esimerkiksi Tayce T. ja Minth T. Eniten toadeja on Nintendon uudessa kännykkäpelissä, Super Mario Runissa, jossa Sienivaltakunta on raunioitunut Bowserin hyökkäyksessä, ja pelaajan täytyy rakentaa sinne toad-taloja ja siten kunnostaa Sienivaltakunta. Pelaajat voivat myös "juosta kilpaa" tavallisen yksinpelin sijasta. Voittaja saa osan häviäjän toadeista. == Toad-talot == Useimmissa Mario- seikkailupeleissä on Toad-taloja, joista saa jonkin esineen. Niiden ensiesiintyminen oli pelissä Super Mario Bros. 3, jossa niiden sisällä oli kolme arkkua. Mario pystyi avaamaan yhden näistä arkuista, jolloin hän sai sen sisältämän esineen. New Super Mario Bros. -peleissä on useita erilaisia Toad- taloja. == Pelit == New Super Mario Bros. on saatavilla Wiille sekä Nintendolle. Siinä hahmoina käytetään Toadeja Marioa sekä Luigia. Toadeja on myös Bros-pelin eri kentissä ilman Toad-hahmoa. Luokka:Mario-pelisarjan hahmot
Sienivaltakunta

Sienivaltakunta (japaniksi Kinoko Ōkoku) on osa Nintendon Mario-pelisarjan pelien tapahtumapaikkana toimivasta fantasiamaailmasta. Sienivaltakunta on monarkia, jonka johtajana toimii useimmiten prinsessa Peach. Valtakunnan asukkaat ovat toadeja, sieni-ihmisiä, vaikka Peach onkin ihminen. Sienivaltakunta joutuu usein vihollisuuksiin Koopien valtakunnan ja sen johtajan Bowserin kanssa. ==Alueita== * Toadkaupunki, Sienivaltakunnan pääkaupunki * Dinosaurusmaa, Super Mario Worldin tapahtumapaikkana toimiva saariryhmä * Yoshin saari, eräs Dinosaurusmaan saarista * Rogueport, Paper Mario: The Thousand Year Door -pelin tapahtumapaikka Luokka:Mario Luokka:Kuvitteelliset paikat en:Super Mario (series)#Settings
AirAsia

AirAsia on Aasian suurin halpalentoyhtiö. Yritys perustettiin vuonna 1993 Malesiassa, mutta se siirtyi halpayhtiömalliin vasta vuonna 2001, jolloin Tony Fernandes osti silloin raskaasti tappiollisen yrityksen nimelliseen yhden ringgitin hintaan. Murtamalla Malaysia Airlinesin monopolin AirAsia teki voitollisen tuloksen jo 2002 ja on sittemmin perustanut tytäryhtiöt Thaimaahan ja Indonesiaan. Yhtiöllä on maailman suurin Airbus A320 -laivasto (kesäkuussa 2011 koostuen 90 koneesta ja 285 tilauksesta), jonka lisäksi yhtiö operoi myös Airbus A330 -koneita pitkän matkan reiteillä. Yhtiö tilasi 64 kappaletta Airbus A320neo ja 36 kappaletta A320ceo-lentokoneita joulukuussa 2012. Kaupan arvoksi kerrottiin yhdeksän miljardia Yhdysvaltain dollaria. ==Lähteet== == Aiheesta muualla == *
Kalam

Kalam ( kalām 'puhe' < علم الكلام‎ ʿilm al-kalām) tarkoittaa islamilaista spekulatiivista teologiaa. Kalamia tutkiva teologi on mutakallimūn. Sana esiintyy Koraanissa kolme kertaa viittaamassa Jumalan puheeseen. Tämä johti keskusteluun Jumalan puheen luonteesta ja siitä, oliko Koraani Jumalan puheena luotu vai ei. Näin kalam sai seuraavan merkityksensä, ja sillä alettiin tarkoittaa spekulatiivista skolastista teologiaa. IIm al-kalām tarkoitti sen jälkeen islamilaista teologiaa, joka erosi filosofiasta siten, että se keskittyi Jumalaan ja muodostui osaksi uskonoppineiden koulutusta. Vielä myöhemmin sillä alettiin ymmärtää myös väittelymetodia. Väittelyä harjoitettiin yleensä kuviteltua vastustajaa vastaan. Esikuva saatiin Aristoteleen dialektiikkaa koskevista teoksista, joita käännettiin arabiaksi, varsinkin teoksesta Topiikka. Kalamin lähtökohtana on Jumalan ilmoitus, ja se käyttää loogista päättelyä ilmoituksen ymmärtämiseksi ja mahdollisten ristiriitojen selvittämiseksi. Kalamin vaikutus islamiin vastaa karkeasti keskiajan kristillisen skolastiikan merkitystä kristinuskolle."Kalam." The Oxford Dictionary of Philosophy. Oxford University Press, 1994, 1996, 2005. Answers.com 23 Aug. 2007. http://www.answers.com/topic/kalam Ensimmäisinä mutakallimeina pidetään 800-luvulla eläneen Hunain ibn Ishaqin palveluksessa toimineita oppineita Bagdadissa, jotka kokosivat ja käänsivät laajasti muiden kulttuurien kirjoituksia. == Katso myös == * Aš’ariitit * Mu’taziliitit *Islamilainen teologia == Lähteet == Luokka:Islamilainen teologia
Live at the Fillmore East

Live at the Fillmore East on vuonna 1999 julkaistu Jimi Hendrixin postuumi live-albumi, joka sisältää koosteen Hendrixin Band of Gypsys -yhtyeen 31. joulukuuta 1969 - 1. tammikuuta 1970 esittämistä konserteista. Samoista konserteista oli julkaistu jo vuonna 1970 albumi Band of Gypsys, joka sisältää eri materiaalia kuin Live at the Fillmore East. Levy sisältää Band of Gypsysin versioita vanhoista The Jimi Hendrix Experiencen kappaleista, Hendrixin uusia sävellyksiä sekä kaksi rumpali Buddy Milesin kappaletta. ==Kappalelista== ===1. levy=== #"Stone Free" (Hendrix) - 12:56 #"Power of Soul" (Hendrix) - 6:19 #"Hear My Train a Comin' " (Hendrix) - 9:02 #"Izabella" (Hendrix) - 3:40 #"Machine Gun" (Hendrix) - 11:35 #"Voodoo Child (Slight Return)" (Hendrix) - 6:01 #"We Gotta Live Together" (Miles) - 9:55 ===2. levy=== #"Auld Land Syne" (Burns, trad.) - 3:54 #"Who Knows" (Hendrix) - 3:55 #"Changes" (Hendrix, Miles) - 5:38 #"Machine Gun" (Hendrix) - 13:36 #"Stepping Stone" (Hendrix) - 5:20 #"Stop" (Ragovoy, Shuman) - 5:43 #"Earth Blues" (Hendrix) - 5:48 #"Burning Desire" (Hendrix) - 8:22 #"Wild Thing" (Taylor) - 3:06 ==Muusikot== *Jimi Hendrix - laulu, kitara *Billy Cox - basso *Buddy Miles - rummut luokka:Vuoden 1999 konserttitallenteet Luokka:Jimi Hendrixin albumit
Martinair

Martinair on 1951 perustettu hollantilainen rahtilentoyhtiö, jonka päätukikohtana on Schipholin kansainvälinen lentoasema. Yhtiö lensi aiemmin myös matkustajalentoja, mutta lopetti ne lokakuussa 2011. Yhtiön omistaa Air France-KLM. Yhtiön pääkonttori sijaitsee Haarlemmermeerin kunnassa. pienoiskuva|Martinairin ja Transavian pääkonttori Haarlemmermeerissa. == Laivasto == thumb|Martinairin entinen McDonnell Douglas MD-11. Laivaston keski-ikä kesäkuussa 2022 oli 22,3 vuotta. Martinairin laivasto Konetyyppi Lukumäärä Tilauksia Huomautuksia Boeing 747-400BCF 1 — Boeing 747-400ERF 3 — Koneet ovat KLM Cargo:n, liikennöitsijänä Martinair. Yhteensä 4 0 == Kohteet == == Lähteet == ==Aiheesta muualla== *Martinair Luokka:Alankomaalaiset lentoyhtiöt Luokka:Rahtilentoyhtiöt
Jarmo Saastamoinen

Jarmo Tapio Saastamoinen (20. syyskuuta 1967 Helsingin mlk) on entinen jalkapalloilija. Hän oli pelipaikaltaan keskuspuolustaja. Saastamoinen pelasi urallaan Suomessa 310 pääsarjaottelua, joissa teki 16 maalia. Suomen liigamestaruuden hän voitti kolmesti: 1989 ja 1991 Kuusysissä ja 1997 HJK:ssa. HJK:n riveissä hän oli voittamassa Suomen Cupia kahdesti. Hän edusti urallaan myös Lahden Reipasta, FF Jaroa ja Valkeakosken Hakaa sekä AIK:ta. A-maajoukkueessa hän esiintyi 21 kertaa. Saastamoinen oli HJK:n joukkueen mukana pelaamassa Mestarien liigaa vuonna 1998. ==Saavutukset== * Suomen mestaruus 1989, 1991, 1997 ** SM-hopea 1990, 1992, 1999 * Suomen Cup 1998, 2000 * Paras poikapelaaja 1984 * Nuorten maajoukkueen paras pelaaja 1988 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Veikkausliigan legendat Luokka:Vuonna 1967 syntyneet Luokka:Elävät henkilöt
Bertelsmann

Bertelsmann on vuonna 1835 perustettu mediakonserni, jonka pääkonttori sijaitsee Saksan Güterslohissa. Yhtiö toimii 63 maassa ja sillä on yli 120 000 työntekijää. Vuonna 2019 yhtiön liikevaihto oli noin 18 miljardia euroa. Bertelsmannin tärkeimpiä tytäryrityksiä ovat televisio-, radio- ja ohjelmatuotantoyhtiö RTL Group, levy-yhtiö BMG ja newyorkilaiskustantamo Random House. Bertelsmann omisti vuosina 2004–2008 levy-yhtiö Sony BMG Music Entertainmentin, kunnes myi osuutensa Sonylle. ==Katso myös== * Elisabeth Mohn, yhtiön omistajasukuun kuuluva kustannusmiljardööri == Lähteet == ==Aiheesta muualla== * Virallinen sivusto *
Jõgeva

Jõgeva () on Jõgevan kuntaan kuuluva epä­itsenäinen kaupunki ja entinen kaupunki Jõgevamaan maa­kunnassa Keski-Virossa. Jõgeva sai kaupunki­oikeudet 1. toukokuuta 1938. Vuoden 2017 kunta­uudistuksessa Jõgevan kunta, Jõgevan kaupunki, Palamusen ja Torman kunnat sekä osa Pajusin ja Puurmanin kunnista yhdistettiin uudeksi Jõgevan kunnaksi. Tällöin Jõgevan kaupunki menetti itsenäisen asemansa ja siitä tuli kunnan osa. == Väestö == Asukkaita Jõgevalla on (1. tammi­kuuta 2009). Vuoden 2011 väestön­laskennan mukaan Jõgevan kaupungissa oli , joista (91,6 prosenttia) oli virolaisia, 324 (5,9 prosenttia) venäläisiä ja 138 (2,5 prosenttia) muita kansallisuuksia. == Urheilu == Jõgevalla on salibandyseura Jõgeva SK Tähe. == Muuta == Jõgevan ystävyys­kaupungit ovat Orimattila, Keuruu ja Kaarina sekä Karlstad Ruotsissa. Viron kylmyys­ennätys −43,5 celsius­astetta on mitattu Jõgevalla 17. tammi­kuuta 1940. Härja­nurmen kalan­viljely­laitos sijaitsee Jõgevan lähistöllä, Puurmaniin vievän tien ja Pedjan joen varrella Jõunen kylässä. == Kuvia == Tiedosto:County Government building, Jõgeva.jpg|Maa­kunnan virasto­talo Tiedosto:Jõgeva turg.jpg|Kauppa­tori Tiedosto:Jõgeva endine jaamahoone.jpg|Entinen juna-asema­rakennus Tiedosto:Jõgeva bussijaam.JPG|Linja-auto­asema Tiedosto:Jõgeva veetorn.jpg|Vesi­torni Tiedosto:Betti Alveri muuseum 2012.JPG|Betti Alver -museo Tiedosto:Jõgeva Kultuurikeskus.JPG|Kulttuuri­keskus == Lähteet == == Aiheesta muualla == * Luokka:Viron epäitsenäiset kaupungit
Paide

Paide () on historiallinen kaupunki ja Järvamaan maakunnan keskus Keski- Virossa. Hallinnollisesti Paide on epäitsenäinen kaupunki (linn, asustusüksus). Se on kuulunut vuoden 2017 kuntauudistuksen jälkeen laajempaan Paiden kaupunkiin (linn, haldusüksus), joka muodostettiin yhdistämällä vanha Paiden kaupunki, Paiden kunta ja Roosna-Allikun kunta. Paiden asukasluku oli vuonna 2010 9 761, pinta-ala 10,03 neliökilometriä ja asukastiheys 973,2 asukasta neliökilometrillä. Paiden ystävyyskaupunki Suomessa on Hamina. ==Väestö== Vuoden 2011 väestönlaskennan mukaan Paiden kaupungissa oli 8 228 asukasta, joista 7 602 (92,4 %) oli virolaisia, 360 (4,4 %) venäläisiä ja 255 (3,1 %) muita kansallisuuksia. == Paidelaisia henkilöitä == * Ita Ever (1931–2023), näyttelijä * Carmen Kass (s. 1978), huippumalli * Arvo Pärt (s. 1935), säveltäjä * Siim Liivik (s. 1988), jääkiekkoilija == Kuvia == Paide ordulinnuse varemed 2013.JPG|Paiden ritarikuntalinna Paide kirik.jpg|Paiden kirkko Paide raehoone.JPG|Paiden raatihuone == Lähteet == * Luokka:Viron epäitsenäiset kaupungit
Laika (täsmennyssivu)

Laika tarkoittaa seuraavia asioita: * laika, venäläinen metsästyskoiratyyppi * Laika, ensimmäinen Maan kiertoradalle laukaistu eläin * laïká eli laïkó, 1900-luvulla Kreikassa kehitetty musiikkityyli * länsisiperianlaika, koirarotu * itäsiperianlaika, koirarotu * venäläis-eurooppalainen laika, koirarotu * karjalais-suomalainen laika, koirarotu (yhdistetty suomenpystykorvan kanssa) * koillissiperianlaika, koirarotu * Laika, yhdysvaltalainen elokuvantuotantoyhtiö * Kino Laika, elokuvateatteri Karkkilassa.
Jelling

thumb|190px|Harald Sinihampaan pystyttämä riimukivi Jelling on kaupunki Tanskassa, asukkaita siellä on 5 697 (vuoden 2005 tieto). Vuoden 2007 alusta Jellingin kunta yhdistettiin Vejleen Tanskan kuntauudistuksen yhteydessä. Jellingin keskustaajama oli aikoinaan Tanskan viikinkipääkaupunki. Alueella sijaitsee UNESCOn maailmanperintöluettelon kohde, johon kuuluvat Tanskan kuningas Gorm Vanhan ja tämän vaimon Thyran hautakumpu, Harald Sinihampaan rakennettuma kirkko ja massiiviset riimukivet. ==Aiheesta muualla== *Kunnan viralliset sivut *Jelling UNESCOn sivuilla Luokka:Tanskan entiset kunnat Luokka:Tanskan taajamat Luokka:Vejle
Jef Raskin

Jef Raskin (9. maaliskuuta 1943 – 26. helmikuuta 2005) oli yhdysvaltalainen tietokoneen käyttöliittymäasiantuntija. Hänet tunnetaan parhaiten Apple Computerin Macintosh-projektin perustajana 1970-luvun lopulla. ==Ura== Ennen siirtymistään Applen työntekijöiden joukkoon Steve Jobs ja Steve Wozniak palkkasivat Raskinin tuottamaan Apple II -koneen BASIC-ohjelmointikielen käyttöopasta. Applella Raskin toimi aluksi testaus- ja dokumentointityössä, jolloin hänellä oli paljon mahdollisuuksia vaikuttaa loppukäyttäjille suunnattujen tuotteiden ulkoasuun ja toiminnan yksityiskohtiin. Raskin piti jopa edistyksellistä Apple II:sta liian vaikeakäyttöisenä ja visioi helppokäyttöisemmän työaseman toteuttamisestaAndy Hertzfeld, The Original Macintosh: Jef Raskin, Folklore.org . Luettu 27. syyskuuta 2006.. Vuonna 1979 Raskin palkkasi entisen oppilaansa Bill Atkinsonin tiimiinsä ja aloitti Macintosh-projektin. Hänen visionsa Macintoshista oli lähempänä nykyisiä kämmentietokoneita kuin työpöydälle asetettavia työasemia. Vuonna 1981 Steve Jobs siirtyi Lisa-projektista Macintosh-projektin pariin, jolloin Jobsin ja Raskinin välit kiristyivät. Raskin jätti Applen vuonna 1982 ja perusti Information Appliance, Inc. -yhtiön, jonka ensimmäinen tuote oli SwyftCard, laajennuskortilla toimitettava ohjelmistopaketti Apple II:lle. Myöhemmin ohjelmistopaketti julkaistiin omana, kannettavana tietokoneenaan. Raskin myi ohjelman lisenssin Canonille, joka julkaisi vuonna 1987 ohjelmistoon pohjautuvan Canon Cat -tietokoneen. ==Elämä== Raskin syntyi New York Cityssä ja opiskeli Stony Brookin yliopistossa. Hän sai kandidaatin arvon matematiikassa vuonna 1964 ja filosofiassa vuonna 1965. Raskin valmistui maisteriksi ja väitteli tohtoriksi aiheenaan graafiset käyttöliittymät tietojenkäsittelytieteen laitoksella Pennsylvanian yliopistossa vuonna 1967Mikko Pietilä, Apple Computer, Inc. vuosina 1976-1993, Helsingin Yliopisto. Luettu 27. elokuuta 2006.. Vuodesta 1970 vuoteen 1974 Raskin toimi Kalifornian yliopiston professorina opettaen taidetta, valokuvausta ja tietojenkäsittelyä. Vuonna 1982 Raskin avioitui Linda S. Blumin kanssa ja he saivat kolme lasta, nimeltään Aza, Aviva ja Aenea. Joulukuussa 2004 Raskinille diagnosoitiin haimasyöpä ja hän kuoli Pacificassa, Kaliforniassa 61-vuotiaana. Raskinin käyttöliittymän tutkimuksessa tekemän elämäntyön jatkamiseksi perustettiin yhtiö HumanizedHumanized, jota johtaa hänen poikansa Aza Raskin. == Teoksia == * The Humane Interface: New Directions for Designing Interactive Systems, (2000), Addison-Wesley, ISBN 0-201-37937-6. ==Lähteet== ==Aiheesta muualla== * The Raskin Center for Humane Interfaces * Raskinin julkaisuluettelo Luokka:Applen henkilöstö Luokka:Yhdysvaltalaiset tietojenkäsittelytieteilijät Luokka:Yhdysvaltalaiset tietotekniikan kehittäjät Luokka:Vuonna 1943 syntyneet Luokka:Vuonna 2005 kuolleet
TraxX

TraxX (aiemmin TRAX) oli kolmijäseninen korealainen rock- ja sittemmin EDM- yhtye, joka on muun muassa soittanut DBSK:n ensimmäisellä levyllä. Yhtye syntyi kesällä 2004 SM Entertainmentin muodostamana, ja tuottajana toimi Yoshiki X-Japan-nimisestä yhtyeestä. Nimi ”TRAX” viittaa kappaleiden nauhoitukseen, mutta myös merkitsee yhtyeen jokaisen jäsenen ensimmäistä kirjainta lavanimistään (Typhoon of the Rose Attack on X-mas). Yhtyeen ensimmäinen esiintyminen tapahtui BoA:n 11. singlellä ”Rock With You.” TraxX lopetti toimintansa 2019. == Jäsenet == * Typhoon (oik. Jay Kim 제이김), laulaja * Rose (oik. No Min Woo 노민우), entinen rumpali ja kitaristi * Attack (oik. Kang Jungwoo 강정우), basisti * X-mas (oik. Kim Jungmo 김정모), kitaristi == Aiheesta muualla == * Virallinen sivu Luokka:Eteläkorealaiset yhtyeet Luokka:Rockyhtyeet
Vilkkuluomi

Vilkkuluomi on ihmisellä surkastuma, jonka jäänne on nenänpuoleisessa silmän päädyssä oleva punertava piste, caruncula, joka sisältää erittäviä rauhasia. Carunculan eli lihakkeen alla sijaitsee "plica semilunaris", vilkkuluomi, jonka sileät lihakset pitävät sen tiiviisti silmämunaa vasten. Tällaisena se pystyy nestevirtausta ohjailemalla keräämään pois esimerkiksi ilmavirran silmää vasten painamia, kyynelnesteessä kelluvia roskia ja pölyhiukkasia, jotka muuten saattaisivat tunkeutua silmämunan sivuitse silmäkuoppaan. Useimmilla eläimillä vilkkuluomi on ikään kuin kolmas silmäluomi, ja se suojaa silmää. Vilkkuluomi ponnahtaa elastisen jänteen vetämänä silmän eteen kun silmän liikuttajalihakset vetävät silmää taaksepäin. Monissa silmän alueen tulehduksissa tai vaivoissa vilkkuluomi tulee myös silmän eteen. Eläimen vilkkuluomen saa esiin painamalla yläluomen läpi silmää kevyesti sisäänpäin. Vilkkuluomen takana on monilla lajeilla kyynelrauhanen. Varsinkin koirilla tämän rauhasen tulehtuminen ja tukkeutuminen voi pullistaa vilkkuluomen tai jopa kääntää reunan ympäri. Limakalvo pullistuu ja vaivaa kutsutaan usein nimellä cherry eye, kirsikkasilmä. Tulehdus vaatii useimmiten eläinlääkärin hoitoa. Luokka:Eläinten anatomia Luokka:Silmät
Maavara

Maavaralla tarkoitetaan yleensä ajoneuvon, esimerkiksi auton, välistä tilaa maan ja ajoneuvon alimman osan välillä. Ajoneuvon riittävä maavara on oleellinen maastossa ja huonoilla teillä liikuttaessa, koska sen ansiosta ajoneuvo ei jää kiinni reitillä oleviin esteisiin tai saa vaurioita alustarakenteisiin. Toisaalta maavaran lisääminen huonontaa ajoneuvon ajo- ominaisuuksia, koska tällöin myös painopiste nousee korkeammalle. Korkeampi painopiste aiheuttaa enemmän kallistelua kaarteissa ja lisää ajoneuvon kaatumisriskiä. Maavaraan kiinnitetään huomiota etenkin erikoisajoneuvoissa, esimerkiksi armeijan käyttöön suunnitelluissa kuorma-autoissa ja maastoautoissa. Toisaalta myös maastoautoissa ja katumaastureissakin maavara on tyypillisesti suurempi kuin henkilöautoissa. Autoa voi myös jälkikäteen madaltaa, jolloin maavara ja painopiste tarkoituksellisesti laskevat, ja auton ajo-ominaisuudet muuttuvat paremmiksi. Madaltaminen tapahtuu jousitusta säätämällä tai vaihtamalla. Maastoautoissa maavaraa usein korotetaan jousitusta muuttamalla tai säätämällä auton maasto-ominaisuuksien parantamiseksi. Korottaminen on yleisesti helpointa jäykillä akseleilla ja kierrejousilla varustetuissa autoissa. Maavaraa voi lisätä myös rengaskokoa suurentamalla. Maavaraan liittyvät läheisesti myös termit: * Lähestymiskulma (tietyssä kulmassa oleva taso, jonka auto voi kohdata) * Jättökulma (tietyssä kulmassa oleva taso, jonka auto voi jättää taakseen) * Ramppikulma (kaksi tietyssä kulmassa olevaa tasoa, jonka auto voi ylittää) Luokka:Autotekniikka
Muistialueen ylitys

Muistialueen ylitys eli segmentointivirhe (engl. segmentation fault tai access violation), on tietokoneohjelmissa esiintyvä virhetilanne. Monet ohjelmointikielet, kuten C ja C++, eivät tarkista osoittimien oikeellisuutta. Suojatussa tilassa toimiva käyttöjärjestelmä pystyy kuitenkin valvomaan, että ohjelma ei kirjoita tai lue muistialuetta, joka ei kuulu sille. Kun ohjelma yrittää käyttää sille kuulumatonta muistia, laitteisto luo tilan, jonka käyttöjärjestelmä käsittelee virhesignaalina tai poikkeuksena. Mikäli ohjelma ei käsittele sitä erikseen, käyttöjärjestelmä useimmiten pysäyttää ohjelman. Suojaamattomassa tilassa toimivat käyttöjärjestelmät eivät aiheuta poikkeusta, mutta käytetyt ohjelmakirjastot voivat silti havaita tiettyjä selkeitä virhetilanteita, esimerkiksi nollaksi asetetun osoittimen käytön (null pointer assignment). Unix-järjestelmissä muistialueen ylityssignaali on SIGSEGV (Segmentation fault), POSIX-standardissa signaalikoodi 11. Segmentointi-termi on jo vanhahtava: nykyaikaisissa järjestelmissä ei käytetä enää segmenttejä, vaan "muistisivuja" (page). Microsoft Windows-järjestelmä aiheuttaa poikkeuksen STATUS_ACCESS_VIOLATION (Käsky osoitteessa 0x%08lx viittasi muistiin osoitteessa 0x%08lx. Muisti ei voi olla %s. / The instruction at 0x%08lx referenced memory at 0x%08lx. The memory could not be %s.). Useimmiten muistialueen ylitys johtuu tilanteesta, jossa osoitinmuuttujaa ei alusteta ennen käyttöä. Tällöin osoitinmuuttujan kohdetta ei ole määritelty, ja osoitinmuuttuja todennäköisesti osoittaa paikkaan, jota ohjelma ei voi lukea eikä kirjoittaa. On myös mahdollista, että se osoittaa satunnaiseen sallittuun muistiosoitteeseen, mikä johtaa usein ongelmiin. == Esimerkkejä == Seuraava ANSI C -esimerkki aiheuttaa suojattua muistia käyttävissä järjestelmissä virheen. char *s = "string"; *s = 'a'; Suojaamattomissa järjestelmissä tämä asettaa osoittimen s osoittaman merkkijonon ensimmäiseen muistipaikkaan merkin 'a'. Suojatussa tilassa toimivissa järjestelmissä ohjelman merkkijonoliteraali puolestaan sijaitsee ohjelmakoodiosiossa; ohjelmakoodin muistisivut on kirjoitussuojattu, ja ohjelma ei pysty muuttamaan itseään. Esimerkki nollaosoittimesta: char *s = 0; *s = 'a'; Osoitinmuuttuja osoittaa muistipaikkaan 0, joka ei ole ohjelmissa kirjoitettavissa; tämä muistipaikka on myös sovittu tarkoittavan "osoitin ei osoita minnekään". == Katso myös == * Puskurin ylivuotovirhe Luokka:Ohjelmointivirheet
Ojamo

Ojamo on Lohjan 9. kaupunginosa. Ojamo sijaitsee kolmen kilometrin päässä Lohjan keskustasta lounaaseen. Luoteessa sen erottaa Ojamonkankaasta Ojamonharjuntie. Suurelta osin Ojamon kartanon entisille maille rakennettu kaupunginosa oli ensimmäisiä laajoja aluerakentamiskohteita Lohjalla, kun alueen rakentaminen käynnistyi vuonna 1965. Alue muodostuu Voudinpuiston ja Lahokallion kerrostalo- ja rivitaloalueista, sekä näiden väliin jäävästä Mirjalan rivitaloalueesta. Myös Mirjala kaavoitettiin alun perin kerrostaloalueeksi, mutta muutos asuntomuotojen kysynnässä pakotti rakennusyhtiö Ruolan pyytämään kaavamuutosta. Kaavamuutos myönnettiin, ja Mirjalan rivitaloalue rakennettiin vuosina 1984 - 1990. Ojamon liikekeskuksessa sijaitsee useita ravintoloita ja päivittäistavarakauppoja. Ojamolla toimii myös kirjasto, ala-asteen koulu ja päiväkoti. Alue sijaitsee Lohjanjärven rannassa. ==Kaivokset== Ojamolla on sijainnut kaksikin kaivosta. Kuningas Kustaa Vaasa antoi vuonna 1542 Erik Flemingille luvan rautamalmin louhintaan Suomen ensimmäisestä rautakaivoksesta, Ojamon rautakaivoksesta. Kaivoksen toiminta loppui vuonna 1863. Toisen kaivoksen, Ojamon kalkkikivikaivoksen Lohjan Kalkkitehdas Oy avasi vuonna 1925. Kaivos oli pitkän aikaa Virkkalan kalkki- ja sementtitehtaan ainoa kalkkikiven lähde. Kaivos suljettiin kuitenkin vuonna 1965. Nykyään kaivoslammessa harjoitetaan sukellus- ja pelastautumiskoulutusta. ==Lähteet== Luokka:Lohjan kaupunginosat
Pitkäniemi

Pitkäniemi on Lohjan 3. kaupunginosa, keskustan tuntumassa pohjoiseen. Lohjanjärven rannalla sijaitseva alue muodostuu teollisuusalueesta ja Kiviniemenrannan asuinalueesta. Teollisuusalueella toimivat Metsä Woodin kertopuutehdas ja Mahoganyn viilutehdas. Alueella toimineet Lohjan paperitehdas ja lämpövoimala suljettiin vuonna 2015. Pitkäniemen erottaa idässä Hiidensalmesta Kiviniemenkatu ja Lohjan satamarata sekä etelässä Anttilan kaupunginosasta Rantapuisto Immonkadulle saakka. ==Kiviniemenranta== Kiviniemenranta on vuonna 2005 perustettu asuinalue Pitkäniemessä. Se sijoittuu Pitkäniemen pohjoisosaan, Kiviniemenkadun päähän, noin kilometrin päähän Lohjan keskustasta. Alueen asuntokanta on Lujatalo Oy:n rakentamia pari- ja rivitaloja. Asuntoalue valmistui vuoden 2007 kesällä, jolloin viimeiset asuntokohteet valmistuivat. ==Lähteet== Luokka:Lohjan kaupunginosat
Tynninharju

thumb|250px|Lohjan paloasema sijaitsee Tynninharjulla. Tynninharju (ruots. Tynnismalm) on kaupallinen keskittymä Lohjalla, keskustasta kolme kilometriä lounaaseen. Tynninharju tunnetaan jopa Lohjan keskustan haastavana kaupallisena keskuksena. Alue sijaitsee kolmen kaupunginosan, Ojamon, Ojamonkankaan sekä Maksjoen yhtymäkohdassa. Tynninharjulla on useita päivittäistavarakauppoja, kodinkone- ja huonekaluliikkeitä sekä auto- ja rengasliikkeitä. Myös Lohjan paloasema sijaitsee Tynninharjulla, ja aivan Tynninharjun kupeessa sijaitsevat myös HUS:n Lohjan sairaala sekä Tynninharjun terveyskeskus. Tynninharjun yrityskeskittymää varten on vuonna 2022 perustettu oma nettisivusto www.tynninharju.fi. Sivuston tarkoituksena on omalta osaltaan tuoda alueen palvelut asukkaille sekä ohiajaville entistä paremmin esille. == Aiheesta muualla == *www.tynninharju.fi Luokka:Lohja